***FEI***

**FEI Veterinarijos departamentas –**

**Arklių herpes viruso protrūkiai vakarų Prancūzijoje**

Nuo 2018 m. sausio mėn. per Prancūzijos pranešimų apie ligų protrūkius sistemą RESPE buvo paskelbti pranešimai apie 22 vietas, užkrėstas arklių herpes virusu (AHV). Labiausiai užkrėsti Normandijos, Bretanės ir Luaros slėnio regionai. Šie protrūkiai labiausiai paveikė sportinių žirgų populiacijas, tačiau taip pat buvo padaryta žalos veisliniams arkliams, ir pastaruoju metu dėl šios priežasties buvo atšaukti kai kurie renginiai vakarų Prancūzijoje.

**Virusas**

AHV sukelia keturis klinikinius sindromus:

* kvėpavimo takų susirgimus;
* Persileidimus;
* Naujagimių kumeliukų kritimą;
* Neurologinius susirgimus.

Iš visų šių sindromų dažniausiai pasireiškia kvėpavimo takų susirgimai.

**Klinikiniai požymiai**

Kvėpavimo takų susirgimai – aukšta kūno temperatūra, kosulys, išskyros iš nosies. Užsikrėtių arklių bendra savijauta prasta, jie prastai valgo ir geria.

Neurologiniai susirgimai – elgsenos pokyčiai, prasta galinių (kartais ir priekinių) galūnių koordinacija. Šlapimo sulaikymas / silpna šlapinimosi srovė, lengvi pilvo diegliai, silpna šlapimo pūslė, negebėjimas atsistoti. Pasireiškus neurologiniams požymiams po kiek laiko gali pakilti temperatūra, atsirasti kvėpavimo takų susirgimų požymių.

Jei arkliai vakcinuoti, klinikiniai požymiai paprastai būna labai silpni arba jų visiškai nėra, tačiau užsikrėtę vakcinuoti arkliai taip pat gali platinti virusą.

**Perdavimas**

Pagrindinis viruso perdavimo kelias – perdavimas tiesiogiai oro lašeliniu būdu, kosint ar prunkščiant užkrėstiems arkliams. Virusas gali išgyventi aplinkoje porą savaičių. Virusas taip pat gali būti perduodamas netiesioginiu būdu, pavyzdžiui, per neplautas rankas, balnojimo reikmenis arba drabužius ir pan.

Užsikrėtęs arklys tampa nebyliu viruso nešiotoju visą likusį savo gyvenimą. Virusas gyvuoja latentinėje būsenoje (nesant jokių klinikinių požymių), tačiau gali tapti aktyvus streso atveju, ir bet kada sukelti ligą.

**Inkubacinis laikotarpis**

Gali būti tik 24 valandos, tačiau paprastai jis trunka 4–6 dienas, o kartais ir ilgiau.

**Diagnozavimas**

Ūmiais kvėpavimo takų ar neurologinių susirgimų atvejais gali būti imamas nosies išskyrų tepinėlis. Mėginys tiriamas, naudojant PCR metodą, kuriuo šis virusas gali būti nustatomas.

**Įtariamų ir patvirtintų atvejų valdymas**

* Įtarus ligą nedelsiant kreiptis į veterinarijos gydytoją.
* Izoliuoti įtarimų sukėlusį arklį.
* Neleiskite arkliams vaikščioti patalpų viduje ar išeiti iš patalpų, kol nesulauksite veterinarijos gydytojo nurodymų, ką daryti, bet ne mažiau kaip 28 dienas.
* Atlikite dezinfekciją ir sunaikinkite pakratus, išvalykite ir dezinfekuokite patalpas, įrangą ir transporto priemones, kurios naudojamos arkliams vežti.
* Maksimaliai sustiprinkite biologinio saugumo priemones – žr. priedą „Biologinio saugumo informacija“.

**Vakcinavimas**

Vakcinavimas ir toliau išlieka veiksminga prevencine priemone, nors jis ir nesuteikia visiškos apsaugos.

* Pilnai vakcinuoti arkliai, kuriems paskutinis revakcinavimas buvo atliktas per pastarųjų šešių mėnesių laikotarpį, yra gerai apsaugoti.
* Jei arkliai jau yra paskiepyti, tačiau paskutinis revakcinavimas buvo atliktas seniau, nei prieš šešis mėnesius, rekomenduojama atlikti tokių arklių revakcinavimą su sąlyga, kad jų sveikatos būklė yra gera, ir kad jie neturėjo kontakto su jau patvirtintais arba įtariamais protrūkiais.
* Jei arkliai nėra paskiepyti ir neturėjo kontakto su žinomais ar įtariamais protrūkiais, galima būtų taip pat apsvarstyti jų vakcinavimo galimybę, tačiau toks vakcinavimas neturėtų didelio poveikio, jei arklys turėtų kontaktą su virusu. Pirminiam vakcinavimo kursui būtinos mažiausiai dvi injekcijos, tarp kurių turi būti vieno mėnesio pertrauka (vakcinavimo tvarka yra nevienoda ir priklauso nuo naudojamos vakcinos rūšies). Apsauga pradės veikti po antrosios injekcijos arba 4–6 savaitės po pirmosios injekcijos.
* Jei arkliai turėjo kontaktą su virusu ir gali būti inkubaciniame laikotarpyje (viena savaitė), juos vakcinuoti nerekomenduojama, ir tokia vakcina būtų maižai veiksminga. Suleidus pirmąją injekciją sergančiam arkliui, imuninė sistema gali į tai nereaguoti, arba tai net galėtų paskatinti greitesnį ligos vystymąsi.

**Visuotinai taikomos prevencinės priemonės rungtynių vietoje:**

1. Dukart per dieną patikrinti ir užregistruoti žirgo kūno temperatūrą. Jei temperatūra viršyja 38,5 laipsnius, apie tai nedelsiant pranešti Veterinarijos atstovui (Veterinary Delgate) arba veterinarijos tarnybos atsakingam asmeniui.
2. Įvertinti savo žirgo bendrą būklę: apetitą, kaip jis geria, elgseną, kvėpavimo dažnį; širdies susitraukimų dažnį, šlapinimąsi ir tuštinimąsi, išskyras iš akių ir nosies, kaip žirgas stovį ir juda, sutinusias kojas.
3. Turėti kiekvienam žirgui individualiai skirtus balnojimo reikmenis / įrangą ir juos po jojimo dezinfekuoti.
4. Nenaudoti to paties kibiro keliems žirgams; nesinaudoti bendru vandens loviu.
5. Plauti ir dezinfekuoti rankas.
6. Neleisti žirgams uostyti vienas kitą, kaip galima labiau apriboti žirgo kontaktus, įskaitant kontaktus su žmonėmis, leidžiant jam bendrauti tik su raiteliu ir nuolatiniu arklininku.

**Rekomendacijos FEI organizaciniams komitetams**

1. Jei rungtynių vietoje yra laikomi vietiniai žirgai, reikėtų įvertinti tu žirgų AHV būklę. Paprašykite, kad veterinarijos gydytojas paimtų 10–20% žirgų mėginius 10 dienų prieš renginį,
2. Išvalykite ir dezinfekuokite arklides ir kitas patalpas, kuriose bus laikomi FEI žirgai. Tai standartinė praktika, kuri taikoma FEI arklidėms ir jos privaloma laikytis
3. Visada būtina atlikti atvykusių žirgų apžiūrą prieš duodant leidimą juos įvesti į FEI arklides. Rekomenduojama, kad atvykusių žirgų temperatūra būtų registruojama.
4. Esant dabartinėms sąlygoms itin svarbu, kad FEI veterinarijos gydytojas būtų aprūpinamas pageidaujamais ištekliais – patalpomis, galimybe nusiplauti rankas ir jas dezinfekuoti, arklidei-izoliatoriui aptarnauti reikalingais darbuotojais ir ištekliais.
5. FEI palaiko RESPE rekomendaciją pareikalauti, kad kiekvienas žirgas, atvykstantis į renginio vietą, turėtų veterinarijos sertifikatą, išduotą ne daugiau nei 48 valandos iki jo išvykimo iš kilmės arklidžių.Sertifikate turėtų būti pateikta ši informacija:
* Žirgo tapatybės informacija (identifikavimas);
* Veterinarijos gydytojo, išdavusio sertifikatą, tapatybė, ryšio duomenys ir parašas;
* Certifikato išdavimo data ir vieta;
* Patvirtinimas, kad žirgas buvo laikomas užrakintas arklidėje, kurioje 14 pastarųjų dienų nebuvo AHV infekcijos požymių.
1. Kontroliuoti žirgų, esančių apšilimo arenoje, tankį. Esant per dideliam žirgų skaičiui riboto dydžio plote, ligos perdavimo rizika išauga.
2. Visi žirgus prižiūrintys asmenys turi būti aprūpinami rankų plovimo įranga ir rankų dezinfekavimo žele.

Daugiau RESPE informacijos prancūzų kalba rasite internete adresu <http://www.respe.net/node/3560>

Daugiau informacijos apie pagrindinius biologinės apsaugos reiklalavimus rasite:

*Biosecurity Information – FEI Veterinary Department*

2018 m. gegužės 3 d.

FEI Veterinarijos departamentas